AHOLIGA SOTILADIGAN AVTOMOBIL BENZINI ChAKANA NARXLARINI O‘ZGARTIRISh TO‘G‘RISIDA

Neft va uni qayta ishlash mahsulotlari narxlarining oshib borayotganligi munosabati bilan hamda ulardan foydalanishning samaradorligini oshirish maqsadida Vazirlar Mahkamasi qaror qiladi:
 1. 1994-yilning 5-sentabridan boshlab aholiga sotiladigan avtomobil benzinining chakana narxi 1 litri uchun 3 so‘m miqdorida belgilansin.
 2. O‘zbekiston Respublikasi Ijtimoiy ta’minot vazirligi belgilaydigan ro‘yxatlar bo‘yicha urush qatnashchilari va faxriylari, urush va mehnat nogironlariga oyiga belgilangan 50 litr avtobenzinini chakana narxlarning 50 foiz darajasida imtiyozli narxlarda sotish normasi saqlab qolinsin.
 3. O‘zbekiston Respublikasi Moliya vazirligi benzinning yangi chakana narxlari preyskurantini tasdiqlasin, uni hamda qayta baholash bo‘yicha ko‘rsatmalarni barcha manfaatdor tashkilotlarga yetkazsin.
 4. O‘zbekiston Respublikasi Vazirlar Mahkamasining 1994-yil 28-iyuldagi 385-son qarori o‘z kuchini yo‘qotgan deb hisoblansin.